ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรออมทรัพย์ในปีงบประมาณพ.ศ. ๒๕๕๑ ครั้งที่ ๘[๑] อาศัยอำนาจตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่า๑. กระทรวงการคลังโดยความเห็นชอบของคณะรัฐมนตรีได้กู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๑ โดยวิธีการออกพันธบัตรเงินกู้ประเภทที่เรียกว่าพันธบัตรออมทรัพย์ ในปีงบประมาณ พ.ศ. ๒๕๕๑ ครั้งที่ ๘อายุ ๓ ปี จำนวน ๕๐๐,๐๐๐,๐๐๐บาท (ห้าร้อยล้านบาทถ้วน)๒. พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตรและจดทะเบียนตามราคาที่ตราไว้เป็นหน่วย หน่วยละหนึ่งหมื่นบาท โดยวงเงินซื้อขั้นต่ำ๑๐,๐๐๐ บาท และซื้อเพิ่มเป็นจำนวนเท่าของ ๑๐,๐๐๐บาท วงเงินซื้อสูงสุดไม่เกิน ๕๐๐,๐๐๐ บาทโดยมีเงื่อนไขเกี่ยวกับการจำหน่ายและการถือครอง ดังนี้๒.๑ ผู้มีสิทธิซื้อประกอบด้วยบุคคลธรรมดาที่ถือสัญชาติไทยหรือที่มีถิ่นที่อยู่ในประเทศไทย มูลนิธิ สภากาชาดไทยและสมาคมสภาสังคมสงเคราะห์แห่งประเทศไทย ในพระบรมราชูปถัมภ์๒.๒ผู้ถือกรรมสิทธิ์ที่ต้องการโอนกรรมสิทธิ์พันธบัตรรัฐบาลก่อนกำหนดสามารถกระทำได้โดยไม่จำกัดประเภทบุคคลตั้งแต่วันที่ ๑๖ พฤษภาคม ๒๕๕๒ เป็นต้นไปยกเว้นผู้ที่ต้องการโอนกรรมสิทธิ์เพื่อเป็นหลักประกันหรือโอนทางมรดกหรือการแบ่งทรัพย์สินอันเนื่องมาจากการหย่าหรือล้มละลาย หรือการชำระบัญชีและกรณีผู้ถือกรรมสิทธิ์นั้นเสียชีวิต ให้กระทำได้หลังจากได้รับใบพันธบัตรแล้ว แต่กระทำในระหว่างระยะเวลา๓๐ วัน ก่อนถึงวันกำหนดชำระคืนต้นเงินมิได้๒.๓ผู้ถือกรรมสิทธิ์สามารถใช้พันธบัตรรัฐบาลประเภทนี้เป็นหลักประกันให้กับหน่วยงานราชการและองค์กรของรัฐ เช่น การประกันทางศาลหรือการประกันไฟฟ้า และสามารถใช้พันธบัตรเป็นหลักประกันกับสถาบันการเงินหรือบุคคลอื่นๆได้การโอนกรรมสิทธิ์ให้ปฏิบัติตามระเบียบและวิธีปฏิบัติเกี่ยวกับการเป็นนายทะเบียนของธนาคารแห่งประเทศไทยการโอนกรรมสิทธิ์จะสมบูรณ์เมื่อพนักงานธนาคารแห่งประเทศไทยซึ่งรัฐมนตรีว่าการกระทรวงการคลังหรือผู้ที่รัฐมนตรีว่าการกระทรวงการคลังมอบหมายได้แต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรนั้นแล้ว๓. วันจำหน่ายพันธบัตรรุ่นนี้ คือวันที่ ๑๕ - ๑๖พฤษภาคม ๒๕๕๑ โดยผู้ถือกรรมสิทธิ์ประกอบด้วยบุคคลธรรมดา จำนวน ๑,๒๔๒ราย จำนวนเงิน ๔๙๗,๒๐๐,๐๐๐ บาท มูลนิธิ จำนวน ๕ ราย จำนวนเงิน๒,๓๐๐,๐๐๐ บาทและสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จำนวน ๑ ราย จำนวนเงิน๕๐๐,๐๐๐ บาท๔. พันธบัตรรุ่นนี้ ครบกำหนดไถ่ถอนในวันที่ ๑๕พฤษภาคม ๒๕๕๔๕. พันธบัตรรุ่นนี้ มีอัตราดอกเบี้ยร้อยละ ๔.๐๐ปีการชำระดอกเบี้ยให้ชำระแก่ผู้มีนามในพันธบัตรออมทรัพย์ในปีงบประมาณ พ.ศ. ๒๕๕๑ ครั้งที่ ๘ ที่ได้จดทะเบียนไว้หรือตามคำร้องขอของผู้มีนามในพันธบัตรฉบับนั้น ให้แบ่งชำระเงินเป็นสองงวดคือในวันที่ ๑๕ พฤษภาคม และวันที่ ๑๕ พฤศจิกายน ของทุกปี เป็นจำนวนเงินงวดละเท่าๆกัน ตลอดเวลาที่พันธบัตรยังมีอายุอยู่ยกเว้นงวดแรกและงวดที่สองจะคำนวณดอกเบี้ยตามจำนวนวันที่ถือครองพันธบัตรสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรในวันที่ไถ่ถอนหากวันครบกำหนดชำระดอกเบี้ยตรงกับวันหยุดราชการหรือวันหยุดทำการของธนาคารแห่งประเทศไทย ก็ให้เลื่อนไปชำระในวันเปิดทำการถัดไปและให้ถือว่าหนึ่งปีมีสามร้อยหกสิบห้าวัน ทั้งนี้การคำนวณดอกเบี้ยหากมีเศษของหนึ่งสตางค์ให้ปัดทิ้งการจ่ายดอกเบี้ยของพันธบัตรในแต่ละงวดจะจ่ายให้แก่ผู้มีชื่อเป็นผู้ถือกรรมสิทธิ์ในพันธบัตรในทะเบียน ณเวลาที่เริ่มต้นทำการในวันแรกแห่งระยะเวลา ๓๐ วัน ก่อนถึงกำหนดชำระดอกเบี้ย๖.กระทรวงการคลังจะรับโอนกรรมสิทธิ์พันธบัตรนี้ไว้ก็ได้โดยพันธบัตรที่กระทรวงการคลังรับโอนกรรมสิทธิ์ตามข้อนี้ให้ถือว่าเป็นพันธบัตรที่ชำระต้นเงินกู้คืนแล้วตั้งแต่วันรับโอนกรรมสิทธิ์๗. การชำระต้นเงินกู้ตามพันธบัตรประเภทนี้ จะกระทำได้ต่อเมื่อได้รับคืนพันธบัตร๘. ธนาคารกรุงเทพ จำกัด (มหาชน)เป็นผู้จัดจำหน่ายพันธบัตรประเภทนี้ และจัดการอื่นๆ ที่จำเป็นเพื่อประโยชน์ในการนี้๙.กำหนดค่าธรรมเนียมและค่าใช้จ่ายให้แก่ธนาคารกรุงเทพ จำกัด (มหาชน) ดังนี้๙.๑ ค่าธรรมเนียมในการจัดจำหน่ายพันธบัตรในอัตราร้อยละ๐.๐๑ ของมูลค่าพันธบัตรที่จำหน่ายได้ (รวมภาษีมูลค่าเพิ่ม) และไม่มีค่าใช้จ่ายอื่นๆเพิ่มเติม๙.๒ ค่าใช้จ่ายในการประชาสัมพันธ์ตามที่จ่ายจริงไม่เกินวงเงินที่กระทรวงการคลังกำหนด๑๐. ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรประเภทนี้และจัดการอื่นๆที่จำเป็นเพื่อประโยชน์ในการนี้๑๑.กำหนดค่าธรรมเนียมและค่าใช้จ่ายให้แก่ธนาคารแห่งประเทศไทย ดังนี้๑๑.๑ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน๑๑.๒ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๑๑ มิถุนายน พ.ศ. ๒๕๕๑อุทิศธรรมวาทินรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปริยานุช/ผู้จัดทำ๒๒กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๑๗ ง/หน้า ๖/๑๔ กรกฎาคม ๒๕๕๑